Сезон 1975 се оказва катастрофален за отбора на Съртис, които не постигат нито една точка. За сезон 1976 Джон Съртис подписва договор със спорната компания за презервативи Durex, както и с австралиеца Алън Джоунс и американеца Брет Лънгър, чийто втори болид е спонсориран от Честърфийлд. Единствено Джоунс постига точки в Белгия, Великобритания и Япония където той финишира съответно пети на два пъти и четвърти, което помага на Съртис да финишират десети със седем точки.